CELEX: 32011R0761
Language: et
Date: 2011-07-29 00:00:00
Title: Komisjoni rakendusmäärus (EL) nr 761/2011, 29. juuli 2011 , teatavate kaupade klassifitseerimise kohta kombineeritud nomenklatuuris

3.8.2011   
            
            
               ET
            
            
               Euroopa Liidu Teataja
            
            
               L 200/1
            
         KOMISJONI RAKENDUSMÄÄRUS (EL) nr 761/2011,
   29. juuli 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kaupade kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ühendustükk, mis kujutab endast plastikkorpust vedeliku sissevoolu- ja väljavooluavaga otstes. Sel on keermega kork ja (ainult ühes suunas voolamist võimaldav) tagasilöögiklapp-sulgur.
                  Ühendustükki kasutatakse meditsiinilistes infusioonikomplektides. Üks ots kinnitatakse kanüüli külge ja teine süstla või infusioonivooliku külge. Sulgur avaneb, kui ühendustükk on kinnitatud süstla või infusioonivooliku otsa, ja sulgub, kui ühendustükk lahti ühendatakse; see hoiab ära vedeliku väljapääsu ja õhu sissepääsu infusiooni ajal.
                  Ühendustükid esitatakse tollile steriilses või mittesteriilses pakendis.
                  
                      (1) Vt foto.
               
               
                  8481 30 99
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 90 märkuse 1 punktiga g ning CN-koodide 8481, 8481 30 ja 8481 30 99 sõnastusega.
                  Toote otstarvet, füüsikalisi omadusi ja tööpõhimõtet arvestades tuleb ühendustükk klassifitseerida rubriiki 8481 30 kuuluvaks (ainult ühes suunas voolamist võimaldavaks) tagasilöögiklapiks, kuna seda kasutatakse vedeliku voolamise reguleerimiseks sulguri avamise või sulgemisega, mis laseb vedelikul läbi tagasilöögiklapi voolata ainult ühes suunas (vt ka HSi selgitavad märkused rubriigi 8481 kohta).
                  Arvestades grupi 90 märkuse 1 punkti g, ei või toodet klassifitseerida rubriiki 9018 kuuluvaks meditsiiniinstrumendiks ega -seadmeks.
                  Lisaks ei ole toode isegi steriilses pakendis tollile esitamise korral klassifitseeritav rubriiki 9018.
                  Seepärast tuleb toode klassifitseerida CN-koodi 8481 30 99 alla kui plastikust (ainult ühes suunas voolamist võimaldav) tagasivooluklapp.
               
            
         
      
         (1)  Foto on üksnes illustratsiooniks.